बक्सर का पंचकोशी मेला प्रारंभ, 12 को लगेगा लिट्टी -चोखा | Buxar Khabar
Home अध्यात्म बक्सर का पंचकोशी मेला प्रारंभ, 12 को लगेगा लिट्टी -चोखा
बक्‍सर की मशहुर लिटटी
बक्सर खबर : पंचकोशी परिक्रमा सह पंचकोश मेला आज से अर्थात 8 नवम्बर से प्रारंभ हो रहा है। पहला पडाव बुधवार को अहिरौली में है।विश्व विख्यात बक्सर के इस मेले को लोग लिट्टी-चोखा मेला के नाम से जानते हैं। यह मेला अब जिले की पहचान बन चुका है। गैर प्रदेशों और जिलों में बसे लोग इस तिथि को याद रखते हैं। एक दूसरे का समाचार पूछने वाले लोग अक्सर सवाल करते हैं। बक्सर में लिट्टी चोखा मेला कब बा। वह तिथि अब आ गई है। शास्त्रीय मान्यता के अनुसार मार्ग शीर्ष अर्थात अगहन माह के कृष्ण पंचमी को मेला प्रारंभ होता है। पहले दिन अहिरौली, दूसरे दिन नदांव, तीसरे दिन भभुअर, चौथे दिन बड़का नुआंव तथा पांचवे दिन चरित्रवन में लिट्टी चोखा-खाया जाता है। इस बार 12 नवम्बर को चरित्रवन में लिट्टी-चोखा बनेगा।
पहला पड़ाव- गौतम ऋषी का आश्रम, जहां उनके श्राप से अहिल्या पत्थर हो गयी थी। उस स्थान का नाम अब अहिरौली है। इसे लोग हनुमान जी की ननिहाल भी कहते हैं। यहां जब भगवान राम पहुंचे। तो उनके चरण स्पर्श से पत्थर की शीला बनी अहिल्या जी श्राप मुक्त हुयी। वैदिक मान्यता के अनुसार अहिल्या की पुत्री का नाम अंजनी था। जिनके गर्भ से हनुमान जी का जन्म हुआ। शहर के एक किलोमीटर दूर स्थित इस गांव में अहिल्या मंदिर है। जहां मेला लगता है। यहां आने वाले श्रद्धालु पकवान और जलेबी प्रसाद स्वरूप ग्रहण करते हैं।
Previous articleट्रेन से किशोर लापता, पुलिस दर्ज नहीं कर रही प्राथमिकी
Next articleआधुनिक सुविधाओं से लैस होगा मैरेज गार्डन- युवराज
खिचड़ी मेला में लाखों ने किया गंगा स्नान